A preba d'a garchola Stanford - Biquipedia, a enziclopedia libre

# A preba d'a garchola Stanford

### De Biquipedia

Un u más biquipedistas son treballando autualmén enamplando iste articlo.

Posiblemén, debito á ixo, aiga lacunas de contenito u defizenzias de formato. Por fabor, antis de reyalizar correuzions mayors u rescrituras, contauta con ers en a suya pachina d'usuario u a pachina de descusión de l'artículo ta poder cordinar a redauzión.

A preba d'a garchola de Stanford ye un conoxiu estudio sicolochico d'a respuesta umana á ra cautibidá, en particular á ras zercunstanzias reyals d'a bida en garlocha, e os efeutos d'os rols sozials imposatos n'a conduta. Estió lebato a cabo en 1971 per un equipe de rechiradors menato per Philip Zimbardo d'a Unibersidá de Stanford. Se reclutoron boluntarios que desempeñarban os rols de guardias e prisioners n'una garlocha fitizia. Sin dembargo, a preba lis-se fué luego d'as mans e se canzeló n'a primera semana.

As trestuques morals que embolican á ras prebas famosas asobén establizen contimparanzas con a preba de Milgram, que estió lebata á cabo en 1963 en a Unibersidá de Yale per Stanley Milgram, un antigo amigo de Zimbardo.

## [Editar] Metas e metodos

O estudio estió subenzionau per l'Armada d'os Estatos Unitos, que buscaba una esplicazión t'os conflitos n'o suyo sistema de garcholas e n'o d'o Cuerpo de Marins d'os Estatos Unitos. Zimbardo y o suyo equipe intentoron prebar a ipotesis de que ros guardias de prisions e os combitos se autotrigaban, á troxar d'una zierta disposizión que redundaba en malas menas en tals situazions.

Os partizipans estioron reclutaus medián anunzios en os diyarios e l'ofierta d'una paga de 15 dolars diyarios (en 2006 corresponderban á 57 euros diyarios) per partizipar n'a "simulazión d'una garlocha". D'os 70 que respondón á l'anunzio, Zimbardo y o suyo equipe trigoron á ros 24 que prezioron más saludables e estables sicolochicamén. Os partizipans yeran predominantemén blancos, chobens e de clase meya. Toz yeran estudians unibersitarios.

A colla de 24 chobens estió dibidita aleatoriamén en dos metaz: os "prisioners" e os "guardias". Más tardi ros prisioners dizibían que ros guardias eban estau esleitos per tener a complesión fesica más zereña, anque en reyalidá lis se asinó ro paper meyián l'abentada d'una moneda, y no eba esferenzias ochetibas d'estatura u complesión entre ros dos grupos.

A garlocha estió presta n'o sotarraño d'o trestallo de sicolochía de Stanford, que eba estau atrapaziau como garchola fitizia. Un rechirador asistén serba ro "alcaide" y Zimbardo o "superintendén".

Zimbardo aprestó barias menas espezificas que aguardaba que prebocasen a trafegazión, a espersonalización e a esindividuación.

Os guardias recullioron porras e uniformes caqui d'inspirazión melitar, que eban trigato ers mesmos n'un almadazén melitar. Tamién lis sen proporzionaron mirallos d'espiello ta pribar o contauto bisual (Zimbardo dizió que prenió a ideya d'a zinta Cool hand Luke). Á esferenzia d'os prisioners, os guardias treballarban en redolíns y tornarban ta casa mientres as oras libres, anque muitos s'amprarban boluntarios ta fer oras estra sin paga per adibidura.

Os prisioneros debeban bistir nomás batas de muselina (sin de ropa interior) e sandalias con tacons de goma, que Zimbardo trigó ta aforzar-lis ta afillar "posturas corporals no familiars" e contrebuyir t'a suyo incomodidá ta prebocar a trafegazión. Lis sen siñalarba per numeros en puesto de per os suyos nomes. Istos numeros yeran cusius a os suyos uniformes. Antimás debeban lebar calzas de nylon n'a cabeza ta simular que éban as cabezas espellatas, a semellanza d'os reclutas en entrenamiento. Antimás, lebarban una chicota cadena arredol d'os suyos clabillars como "recordatorio cutiano" d' o suyo garcholamiento y empremida.

O diya anterior á ra preba, os guardias estieron a una breu arroclada d'enfiladura, pero no lis sen proporzionaron atras reglas esplizitas antiparti d'a biedadura d'exerzer a biolenzia fesica. Lis sen dizió que yera ra suya responsabilidá enfilar a garlocha, o que podeban fer d'a forma que creyesen más combenién.

Zimbardo enunció ras siguiens instruzions t'os "guardias":

> Podez produzir n'os prisioneros que sientan aburrimiento, zerina dica zierto punto, podez creyar una nozión d'albitrariedá y de que a suya bida ye de raso controlata per nusatros, per o sistema, busatros , yo , e de que no abrán pribazidá ... Imos á espullar-lis d'a suya indibidualidá de barias formas. En cheneral tot isto conduze ta un sentimiento d'incortadura. Ye dizir, en ista situazión abremos tot o poder e ers no abrán garra. — bidio The Stanford Prison Study, zitato en Haslam & Reicher, 2003.

Á ros partizipáns que eban esleito desempeñar o paper de prisioners lis sen dizió simplamén que aguardasen n'as suyas casas a que lis sen "besitase" ro diya que empezipiase a preba. Sin prebio abiso estieron "imputaus" per furto a man armada y arrestados per pulizías reyals d'o trestallo de Tocho Alto, que aduyaron en ista parti d'a preba.

Os prisioneros pasoron un prozedimiento plen d'aturanza per a pulizía, encluyendo a presa de ditaladas dactilars, que lis sen ferá un retrato ta estar fichaus e lis sen leyeban os suyos dreitos Miranda. Dezaga de iste enanto estieron tresladaus ent'a garlocha fitizia, an estieron inspeuzionaus espullaus, "espegollaus" e li'n dioron as suyas nuebas identidaz.

## [Editar] Resultau

A preba se escontroló á fote . Os prisioneros penoron — y adempribiaron un tratamiento sadico y rebaxador de mans d' os guardias , e t'o remate muitos amostraban grabes espachinadas emozionals .

Dezaga d'un relativamén anodín primer diya , se esligó una reboltina ro segundo diya . Os guardias se amproron como boluntarios ta fer oras estras e esleyir a regüelta , enrestiendo t'os prisioneros con amortadors sin a superbisión dreita d'o equipe rechirador . A troxar d' iste inte ros guardias tratoron de troxar t'os prisioneros e enfrontinar-lis afincando-lis en mazacóns de fosqueras “ güens ” e “ malos ”, ta fer-lis creyer que eba “ chibatos ” entre ers . Ista lilaina estió muito efeutiba , pos no se tornaron a produzir reboltinas a gran escala . D' achusto con os consellers de Zimbardo , ista maner eba estau emplegada con esito tamién en garcholas reyals estaunitenses.

Os “ contaches ” de prisioneros , que eban estau ideyatos empezipiallamén ta aduyar t'os prisioneros a identificar-se con os suyos numeros identificatibos , eboluzionaron en esperenzias traumaticas n'as que ros guardias aturmentaban t'os prisioneros e lis imposaban castigos fesicos , que encluyiban exerzizios aforzatos.

S'albandonó á fote ra ixiene y l'espitalidá . O dreito d' ir t'o escusau pasó a estar un prebilexio que podeba , como á ormino ocurreba , estar denegato . S'obligó a bels prisioneros t'escarrar escusaus con os suyos mans espulladas . Se retiraron os colchons d' as fosqueras “ malas ” e tamién se aforzió t'os prisioneros t'adormir espullaus n'o sulero de formigón . A chenta tamién yera negada á ormino como mesura de castigo . Tamién lis se obligó ta ir espullaus e ta lebar ta cabo autos omosesuals como rebaxada .

O mesmo Zimbardo ha zitato o suyo mesmo involucramiento crexién en a preba , que menó y n'o que partizipó autibamén . N'o cuatreno diya , er y os guardias reyazionaron déban d' a bombolina d' un plan de fuyida intentando tresladar a preba ta un mazacón de fosqueras reyals n'o trestallo local de pulizía perque yera más “ seguro ”. A pulizía refusió a suya demanda , estrapaziando trestuques per o seguro y Zimbardo remera aber-se carrañato y enritato per a manca de coperazión d' a pulizía .

A mesura que ra preba eboluzionó , muitos d' os guardias incrementaron o suyo sadismo, particularmén per a nuei , cuan caducaban que ras cambras yeran amortatas . Os rechiradors beyoron t'alto u baxo un terzio d' os guardias amostrando tendenzias sadicas “ chenuínas ”. Gran parti d' os guardias se carrañaron cuan a preba estió perpagau.

Un argumento que emplegó Zimbardo ta repuntar a suya tesis de que ros participáns internalizaron os suyos rols estió que cuan lis s'ofrió a “ libertá condizional ” a cambeo de toda a suya paga ra mayoría d' os prisioneros adempribiaron o trato . Pero cuan suya libertá condizional estió “ refusata ” garra albandonó oa preba . Zimbardo dize que no éban denguna ragón ta siguir partizipando si yeran capables de refusar o suyo compensazión material ta albandonar a garlocha .

Os prisioneros empezipioron a amostrar espachinadas emozionals agudos . Un prisionero desembolicó un sarpullido sicomatico en tot o suyo cuerpo dica escubrir que a suya “ libertá condizional ” eba estau refusata ([Zimbardo a refusó perque pensaba que trataba d' un “ embazile ” ta que li quitaran d' a garlocha ). Os plantos e o pensamiento empandullato se tornaron comúns entre ros prisioneros . Dos d' ers penoron traumas tan sebers que lis se retiró d'a preba y estieron remplazatos .

Un d' os prisioneros de remplazo , o Prisionero numero 416 quedó xorrontau per o tratamiento d' os guardias e enzetó una bada de fambre . Se encadeno-li n'un encorralamiento solenco en un chicot trestallo mientres tres oras , n'as que li obligoron t'emparar as salchichas que eba refusato minchar .A resta de prisioneros beyoron n'er ta un barucador que lis causaba poblemas . Ta esbotar este aspeuto ros guardias lis ofrizion una esleuzión : podeban u bien entregar as suyos ropas u dixar t'o Prisionero numero 416 en encorralamiento solenco mientres toda ra nuei . A resta de prisioneros trigó conserbar as suyos ropas . Posteriormén Zimbardo interbino ta fer que 416 tornara t'a suya fosquera.

Zimbardo dezidió rematar a preba prematuramén cuan Christina Maslach , una estudián de posgrau no familiarizata con a preba arreparó que ra “ garlocha ” amostraba unas pesimas menas dezaga de estar ficata ta reyalizar entrebistas . Zimbardo se percabió de que d' as más de zincuanta presonas esternas t'a preba que eban bisto ra garlocha era estió l' unica que custionó ra suya moralidá . Dezaga d'apenas seis diyas , güeito antis de que rematar ofizialmén, a preba estió perpagau.

## [Editar] Rematanzas

S'ha dito que ro resultau d'a preba contrimuestra ra alticamatodidá y l' obedenzia d' a chen cuan lis se proporziona una idioloxía leximitizadora y o emparo instituzional . Tamién ha estau emplegau ta ilustrar a tioría d' a disonanzia cognitiba y o poder d' a autoridá .

En sicoloxía se gosa dizir que ro resultau d'a preba apoya ras tiorías d' a atribuzión situazional d' a conduta en detrimento d' a atribuzión disposizional . En atras parabras , s'entrefila que estió ra situazión a que prebocó a conduta d' os partizipáns e no os suyos personalidás indibiduals . D' ista forma serba compatible con os resultaus d'a tamién famosa preba de Milgram , n'o que chen ordinaria cumple órdens que alministran os que parixen "shocks" electricos fatals ta un compañero d'o prebator .

Casoalmén poco dimpués d' a plegata d'o estudio se produxeron reboltinas sangrosas n'as garcholas de San Quintin e Attica , e Zimbardo reportó os suyos trobos t'o Comité chudizial d' os Estaus Unitos.

## [Editar] Creticas á ra preba

A preba estió amplamén creticato per estar faltau de etica y lebar-se a cabo n'a muga d'o metodo zentifico . Os creticos encluyen a Erich Fromm , que preguntó-se si se poderban cheneralizar os resultaus d'a preba .

Como estió un treballo de campo estió imposible lebar a cabo ros controls zentificos tradizionals . Zimbardo no estió un mero alufrador niutral ,so que que controló a direuzión d'a preba como “ superintendén ”. As rematanzas e l' alufradas d' os rechiradors estieron muito suschetibas y alazetatas en istorias , e a preba ye muito difízil de reproduzir per atros alufradors .

Bels d' os creticos t'a preba argumentan que ros partizipáns alazetaban a suya conduta en cómo se aguardaba que se portasen u que ra modelaron d' achusto con estereotipos que ya éban denzima prisioneros e guardias . En atras parabras , os partizipáns reyalizaban un mero chuego de rol . Como respuesta , Zimbardo declaró que encluso anque empezipiallamén pudiera aber estau un chuego de rol , os partizipáns internalizaron os suyos papels a mesura que ra preba continó. A preba estió creticato tamién en alazet t'a suya balidura ecoloxica . Muitas d' as menas imposatas t'a preba estieron albitrarias e pueden no ser correlazionadas con as menas reyals d' as garcholas , incluyendo a plegada d' os “ prisioneros ” con os güellos embendatos , fer-lis bistir ropa de muller , no premitir-lis bistir ropa interior , pribar-lis güellar a trabiés de finestras e biedar-lis emplegar os suyos nomes reyals . Zimbardo s'esfendió d' istas creticas declarando que ra garlocha ye una esperenzia barafundiosa y esumanizante , e que yera amenistable empentar istos prozedimientos ta dar-lis a ros “ prisioneros ” as menas mentals adecuadas ; pero ye difízil saber o semelláns que son istos efeutos t'os d' una berdadera garchola , e as menas d'a preba son difízils de reproduzir esautamén ta que atros rechiradors puedan arribar a rematanzas ta iste respeutibe .

Bels dizen que ro estudio estió masiau determinista : os informes describen diferenzias senificatibas n'a crueleza d' os guardias , o pior d' os cualos estió clamato “ John Wayne ” per os prisioneros , pero atros estieron más amables e a chicot atorgoron fabors t'os prisioneros. Zimbardo no reyalizó dengún intento d' esplicar istas diferenzias.

Per zaguer , a muestra estió muito chicota , de nomás 24 partizipáns en un periodo de tiempo relatibamén chicot . Dau que ros 24 entreautuaban n'una mesma colla serba más correuto considerar a grandaria d' a muestra como 1.

Haslam e Reicher (2003), sicologos d' a Unibersidá d'Exeter e l' Unibersidá de St Andrews , lebaron a cabo una segundiada parzial d'a preba con l' asistenzia d' a BBC , que telebisó eszenas d'o estudio n'un "reality show" clamato “ A preba ”. Os resultaus e rematanzas estieron muito diferéns t'os de Zimbardo . Anque ro suyo prozedimiento no estió una refetada dreita d'o de Zimbardo , o suyo estudio arrulla nuebas embudias denzima ra cheneralidá d' os suyos rematanzas.[1]

## [Editar] Cultura popular

- Una nobela de 1999 de l'autor alemán Mario Giordano tetulata "Black Box" estió inspirata per a preba de Stanford.
- En 2001 a BBC reyalizó un decumental, "The Experiment", que recreyaba a preba con boluntarios. S'aturó per trestuques respeutibe d'o güempasar d'os partizipáns.
- "Das Experiment", una zinta alemana de 2001, ye alazetata n'a nobela de Giordano.
- "The Black Box ," una obra adautata de "Das Experiment", estió dirixita per Anthony S. Beukas. En era autuoron miembros d'a Yeshiva College Dramatics Society d'a Unibersidá de Yeshiva en abiento de 2005.
- O rezento d'a preba ba á estar filmata per Christopher McQuarrie (ganador d'un Oscar per o guión de Sospeitosos abituals) á troxar d'un guión que escribió con Tim Talbott.
- O 27 d'otubre de 2006, a produtora de Madonna aturó ra produzión d'una zinta sobre ra preba.
- O episodio My Big Fat Greek Rush Week d'a serie de telebisión Veronica Mars reyalizó una alusión t'a preba cuan barios d' os suyos personaches prenzipals partiziparon n'una recreyazión d'o mesmo. En particular, bi ha dos personaches que autuan de forma parellán á como lo fesen o Prisionero numero 416 e John Wayne.

## [Editar] A preba n'o zine

En 2001 o direutor alemán Oliver Hirschbiegel filmó á zinta "Das Experiment" (A preba) alazetata en ista preba.

## [Editar] Se beiga tamién

- Preba de Sherif
- Preba d'Asch
- Preba de Milgram
- Control sozial

## [Editar] Enrastres esternos

- A preba d'a garchola de Stanford
- Bidio decumental sobre ra preba

Retrieved from "http://an.wikipedia.org../../../a/_/p/A_preba_d%27a_garchola_Stanford_55d5.html"

Categorías: Articlos en desarrollo | Sicolochía | Soziolochía

##### Views

- Articlo
- Descusión
- Current revision

##### Rechirar

##### Atras luengas

- العربية
- Česky
- Deutsch
- English
- Esperanto
- Español
- Français
- עברית
- Magyar
- 日本語
- Bahasa Melayu
- Nederlands
- Polski
- Português
- Русский